Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000004
KOVIM-19 en Orientafriko: virinoj alfrontas malfacilaĵojn por aliri sanservojn (2/2)
#000005
Noto de la redaktoro: Tiu ĉi artikolo estas parto de serio pri virinoj kaj sanzorgado dum KOVIM-19 en Orientafriko. Legu la unuan parton tie ĉi.
#000007
Tra Orientafriko, akuŝistinoj kaj aliaj kvalifikitaj sanlaboristoj sekure asistas gravedajn virinojn dum akuŝo por malaltigi la riskon de patrina kaj beba mortindico.
#000008
Dum la pandemio, multaj gravedaj virinoj ne povis aliri sansistemajn instalaĵojn ĝustatempe – aŭ tute ne – dum akuŝo. Pro noktaj elirmalpermesoj, transportistoj ne povis aŭ ne volis transporti akuŝantajn gravedajn virinojn al saninstalaĵoj pro timo je molestado fare de sekurecagentoj.
#000011
Ĝis meze de aprilo 2020 en Kenjo, ĉirkaŭ monaton post la efektivigo de la kronvirusaj regularoj, almenaŭ kvin virinoj kaj tri beboj mortis dum kaj tuj post akuŝo.
#000012
Tri gravedaj virinoj mortis en Makueni County pro defioj rilate aliron al publikaj saninstalaĵoj dum horaro en kiu eliro estas malpermesata. Unu el la tri virinoj estis forturnita noktomeze de du lokaj akuŝistinoj, kaj boda-boda (“motorcikla”) ŝoforo kiu rifuzis transporti ŝin kaj ŝian edzon al la hospitalo pro timo de kverelo kun polico pro malrespektado de la elirmalpermeso.
#000013
La virino de Makueni, kiu estis patrino de ses infanoj, mortis la sekvan tagon en la hospitalo atendante sangotransfuzon. Timo je molestado fare de la polico ĉe ŝoforoj de boda-boda parte originas de freŝdataj okazaĵoj de perforto kontraŭ transportistoj.
#000014
En februaro 2020 en Kenjo, ŝoforo de boda-boda estis mortpafita de policisto post transportado al la mansanulejo de infano kiu preskaŭ dronis. En marto 2020, alia ŝoforo de boda-boda estis batita ĝismorte de policistoj dum li estis revenanta hejmen post transportado de graveda virino al la malsanulejo.
#000015
Kenya Television Network raportis ke infanaj mortindicoj kreskis pro timo je “malrespektado de la elirblokado”:
#000016
En Ugando, almenaŭ 11 gravedaj virinoj mortis pro malfruoj rilate aliron al saninstalaĵoj dum akuŝado.
#000019
Tio ĉi sekvis transportan kaj eliran malpermesojn fare de la registaro por malvastigi la movadon al nur tiuj kun permesiloj. Kvankam gravedaj virinoj estis poste sendevigitaj je tiu ĉi malpermeso, la defioj rilate aliron al saninstalaĵoj daŭris pro limigoj en la aliro al la ambulancaj servoj aŭ ajna alia formo de publika transportado dum la horoj de elirblokado.
#000020
Zimbabvo alfrontas la saman situacion. Flegistinoj raportis malpliiĝon de la nombro de gravedaj virinoj kiuj iras al saninstalaĵoj por akuŝo kaj aliaj porpatrinaj servoj. Gravedaj virinoj ankaŭ kundividis siajn defiojn pri aliro al publika transportado pro la daŭra nacia elirblokado, kaj pro timo alfronti brutalecon fare de policistoj.
#000021
Dum KOVIM-19, registaroj devas ekzameni, starigi kaj efektivigi reguligojn por certigi ke gravedaj virinoj kaj knabinoj povas aliri sansistemajn instalaĵojn bone ekipitajn kaj kun kvalifikita dungitaro.
#000022
Sub la iloj de internaciaj leĝoj pri homaj rajtoj, inkluzive de la Afrika Ĉarto pri Homaj kaj Popolaj Rajtoj kaj la Protokolo Maputo, ratifita de 43 el la 55 afrikaj ŝtatoj protektantaj kaj antaŭenigantaj la rajtojn de virinoj en Afriko, la ŝtatoj devas disvolvi kaj efektivigi reguligojn por sekurigi fizikan aliron al saninstalaĵoj, varoj kaj servoj.
#000024
Tiuj reguligoj devus esence strebi al la malpliiĝo de la nombro de paŝoj faritaj de persono – en tiu ĉi kazo gravedaj virinoj – por aliri la sansistemon. Tio inkluzivas devon adopti specialajn kaj specifajn reguligojn por garantii fizikan alireblecon por vundeblaj kaj marĝenigitaj grupoj, ekzemple personoj kun malkapabloj, komunumoj kun malaltaj socio-ekonomiaj fonoj kaj tiuj, kiuj devenas de areoj kamparanaj kaj izolitaj.
#000025
Aliro al ambulancaj servoj restas netaŭga en multaj afrikaj ŝtatoj, sed kelkaj aŭtoritatoj starigas sendube reguligojn por sekurigi aliron al transportado al saninstalaĵoj dum la pandemio.
#000028
Radoj por vivo [Wheels for Life], iniciato inter la Ministerio pri Sano de la kenja registaro, AMREF, kaj Bolt, estas bona ekzemplo de publik-privata partneriĝo kiu certigas ke akuŝantaj virinoj povas aliri senpagan taksian transportadon de siaj hejmoj al saninstalaĵoj alvokante 1196 – senpagan numeron.
#000029
Tiu taksia servo funkcias dum la elir-mapermesa horaro, de la 9-a ptm ĝis la 4-a atm en Kenjo, ŝanĝite la 6-an de junio 2020 al 7 ptm – 5 atm. Tamen, tiu iniciato servas nur loĝantojn de Najrobo, la ĉefurbo, ekskluzivante gravedajn virinojn kiuj loĝaj en ĉiuj aliaj regionoj de Kenjo – ĉefe tiujn loĝantajn en kamparajn areojn. Ankaŭ, tiuj ŝoforoj de taksio povas labori nur en riĉaj kvartaloj pro timo de nesekureco en malriĉaj partoj.
#000030
Por iĝi pli inkluzivaj, la aŭtoritatoj povus partneriĝi kun bonfamaj taksiaj kompanioj aŭ individuaj taksiaj ŝoforoj, inkluzive de taksioj boda-boda, por funkcii en tuta Kenjo, kun fokuso je kamparaj areoj kie motorciklaj veturiloj ofte penas aliri izolitajn bienojn pro manko de vojoj.
#000031
Tio ĉi ankaŭ validas por multaj malriĉaj kvartaloj en urbaj kaj ĉirkaŭurbaj areoj kie pli grandaj veturiloj ne povas eniri mallarĝajn stratojn.
#000032
Grave, ĉiuj reguligoj pri transporto adoptitaj de registaroj, inkluzive de ajnaj specialaj reguligoj, devus ĉiam prioritatigi la sekurecon kaj trankvilecon de gravedaj virinoj dum transporto al saninstalaĵoj.
#000035
Patrinaj mortindicoj verŝajne kreskos dum la daŭranta pandemio, simile al la kresko de patrina kaj beba mortindicoj konstatita dum la ebola pandemio en 2014-2016 en Okcidentafriko.
#000036
Pro tio, orientafrikaj registaroj devas aranĝi rimedojn por protekti la vivojn de gravedaj virinoj antaŭ, dum kaj post akuŝo. Tiuj rimedoj ankaŭ kontribuos al la malkresko de infana mortindico dum kaj post akuŝo.
#000037
Lydia Muthiani kaj Nelly Warega estas advokatoj pri homaj rajtoj kaj laboras en Kenjo. Ili fakas pri la antaŭenigo de la virinaj kaj knabinaj rajtoj, kaj partoprenas en Utu Wetu, kolektivo de fakuloj pri homaj rajtoj kiuj ĉefe laboras pri virinaj rajtoj.
#000038
Civitanaj komunikilojDisvolvadoHomaj rajtojHomama agadoJuroKatastrofoMilito kaj konfliktoRegadoVirinoj kaj socia seksoVojaĝoCOVID-19
#000040
Plej novaj artikoloj pri Subsahara Afriko
#000041
Togolanda muzika scenejo ĉirkaŭbrakas tutmondiĝon sen forlasi siajn radikojn
#000044